Muneris esse divini fidelium nullus quis ambigit, quod sancta mater Ecclesia et priscis Deo favente temporibus, et bonorum Principum instar radiorum solis clara emicuit amplificata donationibus, et nunc similiter Deo cooperante servatur præfulgida recentis temporibus. Etenim cum in omnibus deffinitionibus idonea sint adhibenda testimonia, necesse est ut unaquæque juste et rationabiliter diffinita ratio ita roboretur scripturarum testamentis, ne deinceps calumpniari possit ullius falsitatis figmentis. Quapropter ego Robertus Dux Burgundie, cum uxore mea Helia nomine, omnibus cognitum esse volumus Dei et sancte ecclesie presentibus scilicet ac futuris fidelibus, precipue autem successoribus nostris ante quorum conspectus hujus nostri decreti contigerit devenire statutum, quoniam nos reminiscentes molæ nostrorum sarcina peccaminum, et trementes æquissimi examinatoris juditium, Christo inspirante pertingere gliscimus ad future remunerationis bravium per elemosine largitatis auxilium. Etenim monachi monasterii sancti Vincentii almique Germani Parisiorum Presulis ad nos venientes, competierunt nobis quandam nostram terram, que vocatur Villare-Bichot, et est in pago Belnensi sita, ad eorum victus cotidianos augendos sibi concedi; quod et fecimus æquo animo cum consensu et voluntate filiorum nostrorum Hugonis et Henrici, pro redemptione anime nostre nostrique genitoris Roberti Regis, scilicet, ipsam terram supra nominatam cum terris cultis et incultis, pratis et silvis, vineisque, cum omnibus que ad eam pertinere videntur. Eo autem pacto et ratione, ut prefati Monasterii Monachi sint semper nostri memores in orationibus suis et terram ipsam sine ulla consuetudine et servitio cum nostra et nostrorum fidelium voluntate omni tempore absque molestia secure teneant et possideant. Ut autem hoc preceptum inviolabile per longa tempora majorem semper vigorem obtineat, eam propria manu subter firmavimus, et heredibus nostris et fidelibus firmandam tradidimus, precipue vero domni fratris nostri Henrici Francorum Regis, ut firmior habeatur cum regali auctoritate nomine et subscriptione corroboravimus. Precamur ergo Dominum, ut si qua persona prepotens aut ex nostra hereditate aut ex adverso veniens contra hoc scriptum surgens infringere temptaverit quod nos facimus pro elemosina, illi vertatur in pœna, et in vulcano traditus luat semper perpetua pœna dampnatus. Actum publice regnante Henrico Rege, anno XII, et Roberto Duce Burgundiorum. Signum domni Roberti Ducis; Signum domnæ Helie, sue uxoris; Signum Hugonis, filii ejus; Signum Henrici, fratris ejus; S. Willelmi, comitis Nivernensis; S. Humberti, Verziacensis; S. Bosonis, militis; S. Theobaldi, vicecomitis; S. Hairardi, militis Castellone; S. Balduini, militis; S. Rainaldi, militis; S. Ingelerii, militis: S. Rainerii, prepositi Belnensis; S. Widonis, vicecomitis Divionis.